Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Knesseti uus seadus ähvardab EL-i kohtuga toetuse eest
palestiinlaste illegaalsele ehitusele Iisraeli haldusalal.
Jeruusalemma Rahvusvahelise Kristliku Suursaatkonna algatus
võib lähipäevil uputada Piiblitega ÜRO maailmapärandiameti UNESCO.
Vene välisminister:
jõupingutusi poliitilise lahenduse leidmiseks Süürias
saboteerib toetus nn ekstremistidele,
kes Süüria presidenti kukutada tahavad.
Pärast Iisraeli viimaste nädalate diplomaatilist lahingut
rahvusvaheliste ühenduste, sh UNESCOga Jeruusalemma teemal,
esitati uus eelnõu, mis ähvardab EL-i kohtuga toetuse eest
palestiinlaste illegaalsele ehitusele Iisraeli seaduste järgi
Jeruusalemma lähiümbruses.
Israel Beiteinu parteist Knesseti liikme Oded Foreri eelnõu,
mida toetasid ka teised parteid, püüab seadustada,
et EL-i poolt palestiinlaste heaks toimuv illegaalne ehitus
kaotab puutumatuse,
mis hõlmab EL muud tegevust Iisraelis ja Läänekaldal
ja ähvardab kohtumenetlustega.
Mainitud ehitus, mida täielikult rahastab EL,
asub maanteel nr 1, Ma'ale Adumimi asunduse lähedal.
Ehitus kerkis ilma Iisraeli loata
Iisraeli haldus- ja julgeolekualal.
EL-i Iisraeli esindus kommentaare veel ei andnud,
kuna alles tutvub eelnõuga.
Jeruusalemma Rahvusvahelise Kristliku Suursaatkonna algatus
võib lähipäevil nö uputada Piiblitega ÜRO maailmapärandiameti UNESCO.
Algatus käivitati vastuseks UNESCO resolutsioonile,
mis eitas juutide ja kristlaste sidet Jeruusalemma Templimäega,
viidates iidsete templite asukohale vaid islaminimetustega.
ICEJ esindaja David Parsonsi sõnul õhutas saatkond maailma kristlasi
saatma UNESCO kontorisse Pariisis Piibleid,
et meenutada neile pühapaiga ümberlükkamatut ajalugu.
UNESCOsse on juba saadetud sadu Piibleid,
kus on alla joonitud viited Jeruusalemmale ja templile,
ja lähinädalail peaks saabuma veel tuhandeid.
ICEJ tegevdirektori dr Jürgen Bühleri avalduses öeldi:
"Enamik meist peab neid diplomaate printsipiaalseteks ja harituteks.
Kuid ilmselt on mõned neist oma ajalootunnid unustanud.
Saadame neile mälu värskendamiseks Piibleid."
Juutide ja kristlaste pühakiri mainib Jeruusalemma üle 1000 korra
ja ka Templimäge mainitakse sadu kordi.
Peaminister Netanyahu
kohtus Hiina Riikliku Arengu- ja Reformikomisjoni esindajatega
3-päevase tippkohtumise raames,
kus juudiriiki saabus üle 200 Hiina ametniku ja ärimehe
strateegiliseks dialoogiks kohalike äride, ettevõtjate ja riigiametnikega.
Kohtumisel ütles Netanyahu,
et peab Iisraeli kaubandussuhete arendamist Hiinaga väga tähtsaks
ja nimetas kahepoolseid suhteid mõlemale poolele kasulikeks.
Netanyahu kuulutas, et tulevik kuulub innovaatoritele
ning jätkuvalt arenev äridialoog Jeruusalemma ja Pekingi vahel
mõjutab märkimisväärselt mõlema riigi majanduskasvu.
Netanyahu kohtus ka Kanada kindralkuberneri Johnstoniga
tolle ametlikul visiidil Iisraeli Lähis-Ida ringreisi osana,
sihiga arendada kahepoolseid suhteid ja arutada regionaalseid väljakutseid.
Tere tulemast! On rõõm teid mitte üksnes taas näha,
vaid näha teid siin ja olukorras,
kus sõlmime lepinguid ja liigume innovatsiooni suunas.
Selles on tulevik. Tulevik kuulub innovatiivsetele riikidele.
Ning Kanada ja Iisrael suudavad koos veelgi innovatiivsemad olla.
Kohtumisel tegid Iisraeli ja Kanada ametnikud mitmeid ühisavaldusi
teaduse ja tehnoloogia vallas.
Johnston saabus Iisraeli Jordaaniast, kus ta kohtus kuningas Abdullah'ga.
Nädala lõpul kohtub ta Ramallah's palestiinlaste juhtidega.
Süüria konflikti teemal -
Vene välisministri Lavrovi sõnul
saboteerib jõupingutusi poliitilise lahenduse leidmiseks Süürias toetus
nn ekstremistidele, kes tahavad Süüria presidenti kukutada.
Kahjuks saboteeritakse jõupingutusi poliitilise lahenduse leidmiseks.
ÜRO Julgeolekunõukogu resolutsiooni rikkudes toetatakse ekstremiste,
kes tahavad läbirääkimiste asemel Süüria presidendi režiimi kukutada.
Lavrov süüdistas Ateenas kohtumisel Kreeka juhtkonnaga USAd
korduvas taandumises rahuloomiskatsetest Aleppo linnas.
Püüame juba mitu kuud Aleppos probleeme lahendada.
Venemaa ja USA vahel olid konkreetsed lepingud,
aga niipea kui need sõlmiti, USA taganes neist.
Alates 18. oktoobrist peatas Venemaa koos oma Süüria liitlastega
väidetavalt õhurünnakud Aleppos.
Vene president Putin hoiatas, et nende jätkumine sõltub
Aleppo mõõdukate mässuliste ja nende Lääne toetajate käitumisest.
Putini hoiatus realiseerus eile, kui Venemaa tegi kaks õhurünnakut
Aleppo Minani, Rashdeeni ja Khan Al Assali rajoonidesse.
Venemaa ja Damaskuse rünnakud jätkusid,
kuna mässulised ja džihadistid avasid Aleppos uue rinde,
et murda valitsuse piiramisrõngast opositsiooni hallatavas linna idaosas.
Mässuliste rühmitused, sh al-Qaeda sidemetega Jabhat Fateh al-Sham,
endise nimega Nusra Rinne,
ja Vaba Süüria Armee lipu all võitlevad rühmitused
sõdivad valitsusvägedega Minani rajooni pärast Lääne-Aleppos.
Venemaa Kaitseministeeriumi avalduses teatati mässulistele,
et neil on reedeni aega alla anda ja Aleppost lahkuda
või neid ootab häving.
Veel üks uudis Lähis-Idast -
ISISe juht Abu Bakr al-Baghdadi tegi lindistatud avalduse,
mille koopia õnnestus saada ka TV7-l, kus ta väljendas veendumust võidus.
ISISe juhi esinemine oli esimene pärast seda,
kui USA toetatud Iraagi väed käivitasid rünnaku Mosuli vabastamiseks,
mis on ISISe viimane kants Iraagis.
Al-Baghdadi kutsus ISISe võitlejaid ja toetajaid tungima Türki
vastuseks Türgi sõjakuulutamisele ISISe vastu.
Monoteistid, Türgi on täna seganud end teie asjadesse ja teie džihaadi.
Lootke Allahile ja rünnake teda.
Lööge oimetuks tema julgeolek ja lõpetage tema õitseng.
Meelitage ta seejärel tulise võitluse aladele.
Levanti maa kalifaadi sõdurid,
uskmatu Türgi sõdur on tulnud teie juurde.
Nende veri on sama odav ja vastik kui koera oma.
Baghdadi käskis oma järgijail teha jätkuvaid rünnakuid Saudi Araabiasse
eriti julgeolekujõudude, valitsusametnike
valitseva saudi dünastia liikmete ja meedia vastu,
kuna need on rahvusvahelise üldsuse poolel
islami ja sunniitide vastu Iraagis ja Süürias.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri